CELEX: 31986R2094
Language: el
Date: 1986-07-03 00:00:00
Title: Κανονισμός (ΕΟΚ) αριθ. 2094/86 της Επιτροπής της 3ης Ιουλίου 1986 για τις λεπτομέρειες εφαρμογής σχετικά με τη χρησιμοποίηση τρυγικού οξέος για τη μείωση της οξύτητας καθορισμένων αμπελουργικών προϊόντων σε ορισμένες περιοχές της ζώνης Α

Avis juridique important

|

31986R2094

Κανονισμός (ΕΟΚ) αριθ. 2094/86 της Επιτροπής της 3ης Ιουλίου 1986 για τις λεπτομέρειες εφαρμογής σχετικά με τη χρησιμοποίηση τρυγικού οξέος για τη μείωση της οξύτητας καθορισμένων αμπελουργικών προϊόντων σε ορισμένες περιοχές της ζώνης Α  

Επίσημη Εφημερίδα αριθ. L 180 της 04/07/1986 σ. 0017 - 0017 Φινλανδική ειδική έκδοση: Κεφάλαιο 3 τόμος 21 σ. 0122  Σουηδική ειδική έκδοση: Κεφάλαιο 3 τόμος 21 σ. 0122 

***** ΚΑΝΟΝΙΣΜΟΣ (ΕΟΚ) αριθ. 2094/86 ΤΗΣ ΕΠΙΤΡΟΠΗΣ  της 3ης Ιουλίου 1986  για τις λεπτομέρειες εφαρμογής σχετικά με τη χρησιμοποίηση τρυγικού οξέος για τη μείωση της οξύτητας καθορισμένων αμπελουργικών προϊόντων σε ορισμένες περιοχές της ζώνης Α  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 46 παράγραφος 6,  Εκτιμώντας:  ότι το άρθρο 46 παράγραφος 3 πρώτο εδάφιο του κανονισμού (ΕΟΚ) αριθ. 337/79 προβλέπει τη δυνατότητα να προστίθεται για τη μείωση της οξύτητας και το αργότερο μέχρι τις 31 Αυγούστου 1990 τρυγικό οξύ στα αμπελουργικά προϊόντα τα οποία προέρχονται από ποικιλίες αμπέλου που δίνουν σταφυλές με αρκετή οξύτητα και τα οποία προέρχονται από σταφυλές που έχουν τρυγηθεί σε ορισμένες αμπελουργικές περιοχές που βρίσκονται στο βόρειο τμήμα της αμπελουργικής ζώνης Α· ότι, ως εκ τούτου, είναι απαραίτητο να καθοριστούν οι ποικιλίες αμπέλου καθώς και οι σχετικές περιοχές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι ποικιλίες αμπέλου που αναφέρονται στο άρθρο 46 παράγραφος 3 πρώτο εδάφιο πρώτη περίπτωση του κανονισμού (ΕΟΚ) αριθ. 337/79 είναι οι ποικιλίες «Riesling» και «Elbling».  2. Οι αμπελουργικές περιοχές που αναφέρονται στο άρθρο 46 παράγραφος 3 πρώτο εδάφιο δεύτερη περίπτωση του κανονισμού (ΕΟΚ) αριθ. 337/79 είναι οι ακόλουθες:  - Ahr,  - Mittelrhein,  - Mosel-Saar-Ruwer,  - Nahe,  - Rheinhessen,  - Rheinpfalz,  - Moselle Luxembourgeoise.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.